user
Doc to summarize: శశిథరూర్, హేమామాలిని

పార్లమెంటు ఆవరణలో వాళ్లిద్దరూ ఏం మాట్లాడుకుంటున్నారో ఏమో కానీ ఆయన మెడలో ఉన్న గాడ్జెట్‌ను ఓసారి చూడండి. 

కొద్ది నెలలుగా శశి థరూర్ ఆ గాడ్జెట్ లేకుండా బయటకు అడుగుపెట్టడం లేదు. ప్రస్తుతం జరుగుతున్న పార్లమెంటు సమావేశాలకూ ఆయన ఈ గాడ్జెట్ మెడలో వేసుకునే హాజరవుతున్నారు. 

చూడ్డానికి సెల్‌ఫోన్‌లా కనిపిస్తున్న ఈ గాడ్జెట్‌ మీలో కొందరికి తెలిసి ఉండొచ్చు.. కానీ, ఎంతోమంది ఇదేంటో తెలుసుకోవాలన్న ఆసక్తి ప్రదర్శిస్తున్నారు. 

కొందరైతే ఏకంగా ఆయన్నే అడుగుతున్నారు సోషల్ మీడియాలో. దానికి ఆయన సమాధానం ఇచ్చారు కూడా.

శశిథరూర్. మెడలో పర్సనల్ ఎయిర్ ప్యూరిఫయర్(ఎర్రని వృత్తంలో కనిపిస్తున్నది)

శశిథరూర్ మెడలో కనిపిస్తున్న ఈ గాడ్జెట్ ఎయిర్ ప్యూరిఫయర్. దీన్నే నెగటివ్ అయోనైజర్ అని కూడా పిలుస్తారు. 

ఒక్క మాటలో చెప్పాలంటే పర్సనల్ ఎయిర్‌ప్యూరిఫయర్. దీన్ని తయారుచేసిన సంస్థ పేరుతో ఎయిర్ టేమర్ అని  కూడా అంటున్నారు.

అవును, పెరుగుతున్న వాయుకాలుష్య ప్రభావం నుంచి రక్షించుకోవడానికి ఇటీవల కాలంలో ఇళ్లలో, ఆఫీసుల్లో, చివరికి కార్లలో కూడా ఎయిర్‌ప్యూరిఫయర్ల వాడకం పెరిగింది. 

కానీ, మనది కాని ప్రదేశానికి వెళ్లినప్పుడో, బహిరంగ ప్రదేశాలకు వెళ్తున్నప్పుడో ఈ ఎయిర్‌ప్యూరిఫయర్లను వెంట తీసుకెళ్లడం కుదరదు కదా. ఆ సమస్యకు పరిష్కారమే ఈ ఎయిర్ టేమర్లు.

ల్యాండ్ ఫోన్ల తరువాత మొబైల్ ఫోన్లు వచ్చి ప్రతి ఒక్కరి చేతికి చేరినట్లే ఇప్పుడీ ఎయిర్ టేమర్ల వాడకం కూడా మెల్లమెల్లగా పెరుగుతోంది. 

ముఖ్యంగా వాయు కాలుష్యం అధికంగా ఉండే ఆసియా దేశాల్లోని నాయకుల మెడల్లో ఇవి కనిపిస్తున్నాయి. వైరస్‌లు సోకకుండా ఇది కాపాడుతుందన్న ఉద్దేశంతోనూ వీటిని వినియోగిస్తున్నారు. ప్రస్తుతం ప్రపంచవ్యాప్తంగా కరోనా వైరస్ ప్రభావం తీవ్రంగా ఉన్న సమయంలో దీని వినియోగం ప్రాధాన్యం సంతరించుకుంటోంది. 

ఫిబ్రవరిలో పార్లమెంటు సమావేశాలు జరిగిన సమయంలోనే @MATTSMATTS అనే ఒక నెటిజన్ ట్విటర్ వేదికగా శశిథరూర్‌ను దీని గురించి అడిగారు. 

మెడలో ఈ గాడ్జెట్ వేసుకున్న శశిథరూర్ ఫొటోను ట్వీట్ చేసి 'ఈ గాడ్జెట్ ఏమిటి థరూర్ గారూ' అంటూ ఆయన్నే ట్యాగ్ చేశారు.

దానికి స్పందించిన థరూర్ ''అది ఎయిర్ ప్యూరిఫయర్(నెగటివ్ అయోనైజర్). దిల్లీ గాలిలో శ్వాస తీసుకోవడం కష్టంగా ఉంది. తిరువనంతపురంలో ఉంటే నాకిది అవసరం లేదు'' అని సమాధానం ఇచ్చారు.

ఇతర దేశాలకు చెందిన కొందరు నాయకులూ ఇలాంటివి వినియోగించిన దాఖలాలు కనిపిస్తున్నాయి.


assistant
బీజేపీ ఎంపీ హేమామాలినితో మాట్లాడుతున్న కాంగ్రెస్ ఎంపీ శశిథరూర్‌ను చూశారా..